钦定古今图书集成/明伦汇编/闺媛典/第353卷 > 《艳歌行》晋·傅元
## 钦定古今图书集成/明伦汇编/闺媛典/第353卷 > 《艳歌行》晋·傅元

日出东南隅，照我秦氏楼。秦氏有好女，自名为罗敷。
首戴金翠饰，耳缀明月珠。白素为下裙，丹霞为上襦。
一顾倾朝市，再顾国为虚。问女居安在？乃在城南居。
青楼临大巷，幽门结重枢。使君自南来，驷马立踟蹰。
遣吏谢贤女，岂可同行车。斯女长跪对，使君言何殊。
使君自有妇，贱妾有鄙夫。天地正厥位，愿君改其图。